Dogtertjie sterf toe ma haar met motor stamp | Maroela Media
'n Tweejarige dogtertjie is Saterdag tragies oorlede toe haar ma haar per ongeluk met haar voertuig gestamp het. Die voorval het by hul huis in Mmametlake in Mpumalanga gebeur.
Brig. Leonard Hlathi, woordvoerder van die polisie, sê die 42-jarige ma het haar voertuig uit die motorhuis getrek toe sy haar dogtertjie in die proses gestamp het.
Hlathi sê nadat die ma 'n harde stampgeluid gehoor het, het sy die voertuig gestop en uitgeklim om te kyk wat die geluid veroorsaak het. Sy het haar dogtertjie op die grond aangetref. Sy het nie meer asemgehaal nie.
Paramedici en die polisie is na die toneel ontbied. Die dogtertjie is op die toneel deur paramedici dood verklaar.
'n Saak van strafbare manslag is aanhangig gemaak en die saak word ondersoek.
Lt.genl. Mondli Zuma, die provinsiale polisiekommissaris van Mpumalanga, het ná die voorval 'n beroep op die publiek gedoen om meer waaksaam te wees met hul kinders.
Sulke kindersterftes bly uiters tragies en onnodig
Dankie vir die taal les Cheetha. Wat het jou kommentaar gehelp?
Dis 'n tragedie, wat enige ouer kan oorkom.
Sterkte aan die naas bestaandes.
Soe tragies in alle opsigte. Kan motor vervaardiges nie 'n manier vind om 'n 360 grade kamera op alle motors te pas nie, self die goedkoopste. Dit meen as jy in jou kar klim kan jy alles rondom die kar sien, of dit nou 'n voorwerp is, 'n mens of 'n kind. Dit is 'n kamera….sekerlik nie soe moelik om in 'n motor aan te bring nie, en dit kan baie lewens en hartseer voorkom.